WALTER DE HENLE 



ke la bosoyne est petite ou grande ke vos auet de ly 

 afere. Les poueres regardet ne mye pur loenge auoyr del 

 secle mes pur loenge auoyr de deu ke vos tot troue. 



[ESTENTENDBZ VOS TERRES E VOS TENEMENS PAR VOS GENS 



IUREY.] l 



Vos teres e vos tenemens estendet par vos leaus gentz 

 iures. Primes estendet Cours Gardyns Columbers 

 Cortilages ceo kil poent ualer par an outre la prise. E 

 puy kantes acres sunt en demeyne e comben est en 

 chescune coture e quey purrunt valer par an. 2 E 

 quantes acres de pasture e quey valent par an. E totes 

 autres pastures seuerales e quey valent par an. E boys 

 ceo ke vos poez vendre sanz wast e sanz destruction e 

 quey put valer par an outre la reprise. E francs tenans 

 comben 3 checun tent e par queu seruice. E custumers 

 comben checun tent e par queus seruises e custumes en 

 deners seyent mys. E touz autres choses certeynes metez 

 ceo ke il poent valer par an. E par les estendurs enqueret 

 de comben horn pora semer vn acre de tere des touz 

 maneres des bles. E combien de estor vos porret auer de 

 sur checun manere. Par lestente purret sauoyr combyen 

 vos teres valent par an par quey vOs purret ordiner vostre 

 uie sicum vos ay auant dit. Estre ceo si vos baylifs 

 dient, ou vos prouos en lour acounte tant de quarters 

 semes sur tant des acres alet ale estente e par chance vos 

 troueret mey des acres ke eus ne vos dient. E plus des 

 quarters semez ke mester ne fust kar vos auet a la fin de 

 le estente de comben horn porra semer vn acre de tere de 

 touz maneres des bles. Estre ceo si mester seyt demetre 

 plus coustages en charues ou meyns par le estente serret 

 sertifye. Coment ? io le vos diray. Si vos teres sunt 

 partes en treys lune partye a yuernage e lautre partye a 

 quaremel e la terce partye a waret done est la charue de 



1 Inserted from (12). ' [e pus kantz de pre e quey valent par an.] 



8 [de terre.] 



